Hitið olíu á pönnu og steikið laukinn við vægan hita í allt að 15 mín. eða þar til hann karamelliserast . Bætið hvítlauk saman við og steikið í nokkrar mín . Skolið baunirnar vel og bætið út í ásamt soði , hvítvíni , kryddblöndu og chili-flögum . Látið malla í 15 - 20 mín. bætið þá sítrónusafa saman við og merjið baunirnar gróft með gaffli . Bragðbætið með salti og pipar , gætið þess þó vel að salta ekki of mikið þar sem fiskurinn og ólífurnar eiga eftir að bætast við . Ef baunamaukið er mjög þykkt er gott að bæta svolitlu soði eða hvítvíni saman við . Setjið spínat út í og búið til pláss fyrir fiskinn á pönnunni . Raðið fiskstykkjunum ofan í baunablönduna og dreifið ólífum yfir , setjið lok á pönnuna og látið malla í u.þ.b 10 mín. eða þar til fiskurinn er eldaður í gegn . Stráið gjarnan ferskri steinselju yfir og berið fram með sítrónusneiðum .